Lolland-Falsters Stifts-Tidende, 1842-09-15
Stænderforsamlingen i Roeskilde. Da Posten endnu ikke har bragt de Numere af Stændertidenden, der indeholde Resultatet af den endelige Behandling af Sagen om de stænderske Comiteer, meddele vi her efter Fædrel." Afstemningen i denne Sag: 1) Lehmanns Amendement: At der ved Ordene i Comitee-Betænkningen S. 2209. L. 1. Vi skjønne ikke rettere o. s. v. skeer følgende Tilføielse og Forandring: Skjøndt nu derved Folkets Trang til en friere Udvikling af dets Samfundsforhold ikke vil kunne føle sig tilfredsstillet, skjønne vi dog o. s. v., ved Kuglestemning forkastet med 34 St. mod 27. 2) Drewsens Amendement, optaget af Comiteen: At der S. 2214, L. 5 tilføies. Dog vil det, da de stænderske Comiteer efter den kongelige Meddelelse synes at burde udgjøre en Eenhed, være en Selvfølge, at alle Sager af Regjeringen maa indsendes til de Comiteredes Plenarforsamling, og at Betænkninger af de vedkommende Comiteer i Sager, som udelukkende betræffe de for enkelte Deele af Staten særegne Love og Jndretninger, og desaarsag, for hver enkelt Sags Vedkommende, af Plenarforsamlingen maa henvises til disse Comiteredes Behandling, blive at tilbagesende til Plenarforsamlingen, for af denne at forelægges Regjeringen, ved Kuglestemning antaget med 43 Stemmer mod 18. 3) Spørgsmaalet, Skulle i Østifternes Forsamling de 4 Valgelasser, opstilles som særegen Valgbasis for denne Forsamling, ved Kuglestemning besvaret benegtende med 55 Stemmer mod 6, hvorved de af Proc. Nye fremsatte Amendements bleve at ansee som forkastede. 4) a. Skal Valget udgaae alene fra Classerne, besvaret benegtende med 43 Stemmer mod 15. b. Skal Valget alene skee ud af de respective Classer, besvaret benegtende med 53 St. mod 5. Ved Besvarelsen af disse tvende Spørgsmaal bleve de af Kammerherre Neergaard og Grev Schulin stillede Amendements at ansee som forkastede, Comiteens Forslag om Valgmaaden derimod som billiget, alene at Jntet endnu var af Forsamlingen bestemt med Hensyn til Antallet af dem, som skulde vælges ved det frie Valg. 5) Skulle de tvende sidst forkastede Amendements optages som Henstilling i Betænkningens Præmisser, Dette Spørgsmaal besvaredes benegtende respective med 33 St. mod 24 og 41 St. mod 16. 6) Skal Antallet af de frit Valgte indskrænkes til Een? besvaret benegtende med 44 Stemmer mod 14, hvorved Kammerherre, Castenschjolds Amendement forkastedes, Comiteens Forslag derimod, om Antallet af dem, der skulle vælges ved det frie Valg, ansaaes som billiget. 7) Feddersens Amendement: At Valget af de Deputerede til de stænderske Comiteer kun gjelder paa 2 Aar, fra den ene Stænderforsamlings Afholdelse til den andens, og at de Afgaaende kunne vælges paany; blev, ved Afstemning med Kugler, antaget med 33 St. mod 28, hvorved Comiteens Forslag om Valg for det hele Sexennium var forkaastet, og Kammerherre Neergaards Amendement, bortfaldt. 8) Skal Comiteens Forslag om Valg for det hele Sexennium optages som Henstilling i Betænkningens Præmisser, besvaret bekræftende med 35 St. mod 26, 9) Amendement af Drewsen, og Grosserer Hansen, saaledes som dette, med Amendementstillernes Samtykke var blevet optaget og udført af Comiteen: At Forsamlingen vil udtale sig for, at det er ønskeligt, at de stænderske Comiteer snarest muligen maatte kunne træde i Virksomhed, og at det navnligen vilde være i høi Grad uhensigtsmæssigt, at det første Valg af de Comiterede blev udsat til Sessionen i 1846, der netop er det Tidspunct, da de nærværende Forsamlinger staae i Begreb med at aftræde. Forsamlingen vil derfor allerunderdanigst anholde om, at der maa træffes den fornødne Foranstaltning til denne Sags Paaskyndelse, enten ved det forventede Lovudkasts Forelæggelse i en dertil sammenkaldt extraordinair Session i Aaret 1843, saa at Valget af de Comiterede kan foregaae i den ordinaire Session i 1844, eller derved, at denne Session holdes saa tidligen i Aaret 1844, at Loven kan emanere og en extraordinair Sammenkaldelse til at foretage Valget kan finde Sted inden samme Aars Udgang; antaget med 47 St. mod 14. 10) Amendement af Proc. Christensen og Sidenius: At de foreslaaede stænderske Comiteer fraraades, som ikke tilfredsstillende Folkets Trang til en friere Udvikling af dets Samfundsforhold, blev, da det sattes under Afstemning med Kugler, forkastet med 47 St. mod 14, hvorved altsaa Comiteens Forslag om, at de foreslaaede stænderske Comiteer tilraades, blev at ansee som billiget. 11) Amendement af Procurator Christensen. At Delegerede fra alle fire Stænderforsamlinger, overeensstemmende med den af Comiteen foreslaaede Sammensætning og Valgmaade, snarest muligt og een Gang for alle sammenkaldes, for til Hs. Maj. Kongen at afgive allerunderdanigst Betænkning om Ordningen af Retsforholdet mellem Rigets forskjellige Dele, og om Jndførelsen af saadanne friere Samfundsforhold, som kunne betrygge Statens Bestaaen og Folkets Velfærd. Da Præsidenten stillede det Spørgsmaal under Afstemning, om dette Amendement antoges at staae i en saadan Forbindelse med nærværende Sag, at der kunde blive at afstemme over samme, blev dette Spørgsmaal besvaret benegtende med 50 St. mod 11 Kammerherre, Grev Moltke forbeholdt sig Minoritetsvotum, med Hensyn til Valgsystemet, og ligeledes forbeholdt Sidenius sig Minoritetsvotum, med Hensyn til det af ham, i Forening med Proc. Christensen stillede, af Forsamlingen forkastede, Amendement.